《天台道中》
宋代·陆壑

萧飒西风吹帽纱，征途近晚欲停车。
峰回路转六七里，犬吠鸡鸣三四家。
采药人归闻术气，寻仙路远梦桃花。
买来山酿全如水，亦解昏昏到日斜。

作者简介：（?—1266）宋绍兴会稽人，字景思，号云西。理宗绍定五年进士。历官沿江制置使参议官、礼部员外郎、秘书少监、起居舍人、集英殿修撰、江南东路计度转运副使兼淮西总领。